Valg af medlemmer til Beboerklagenævnet for Favrskov Kommune 
Sagsfremstilling 
190.     Valg af medlemmer til Beboerklagenævnet for Favrskov Kommune - Åbent 
  
  
SAGENS INDHOLD 
[adresse] skal efter Almenlejelovens § 96 nedsætte et Beboerklagenævn. Beboerklagenævnet behandler 
klager fra henholdsvis lejere og ejere af almene boliger i boligselskaber. 
  
Beboerklagenævnet består af en juridisk uddannet formand, der beskikkes af direktøren for Statsforvaltningen efter 
indstilling fra Byrådet. De to øvrige medlemmer udpeger Byrådet efter indstilling fra de almene boligorganisationer 
med afdelinger i kommunen og de større lejerforeninger i kommunen. 
  
I sager, hvor lejeren kan risikere at blive opsagt fra sit lejemål, deltager der også en person uden stemmeret, der er 
sagkyndig med hensyn til sociale forhold. 
  
På den baggrund er almene boligorganisationer tilskrevet om valg af medlemmer. Det bemærkes, at der ikke findes 
større lejerforeninger i [adresse]. 
  
Den nuværende formand for Beboerklagenævnet, kontorchef Johnnie Mathiesen, har erklæret sig villig til at fortsætte 
som formand. Den nuværende suppleant for formanden, retsassessor Inge Eriksen, har også erklæret sig villig 
til at fortsætte som suppleant for formanden. 
  
Boligorganisationerne i [adresse] har i mail af 10.oktober 2014 meddelt, at de i enighed indstiller den 
nuværende udlejerrepræsentant Kurt Schultz, der har erklæret sig villig til at fortsætte. Som suppleant for 
udlejerrepræsentanten indstilles Amanda Lassen fra Al2Bolig. 
  
Silkeborg Lejerforening, der dækker Silkeborg og [adresse], har i mail af 24. oktober 2014 indstillet 
Olfert Madsen som lejerrepræsentant og Kristian Holst som suppleant for lejerrepræsentanten. Martin Holst 
Lyngsdal har i den forløbne periode fungeret som suppleant for lejerrepræsentanten. 
  
VURDERING 
Alle de indstillede medlemmer har i den forløbne periode opbygget et indgående kendskab til Beboerklagenævnets 
virke samt geografiske område. Desuden har Beboerklagenævnet fundet en god arbejdsform, så sagerne afgøres 
 
Byråd 
25. november 2014 
Sagsnr. 710-2014-
56707 
Dok.nr. 710-2014-
241449 
Sagsbehandler 
DPMAS 
  
Tidl. politisk behandling 
  
Forventet sagsgang 
BY 
Lovgrundlag 
Almenlejeloven 
inden for fornuftige tidsrammer. 
  
INDDRAGELSE/KOMMUNIKATION 
Teknik og Kultur har indkaldt forslag til repræsentanter til Beboerklagenævnet. 
  
ØKONOMISKE KONSEKVENSER 
Det følger af Almenlejelovens § 99, at kommunen stiller lokaler og administrativ hjælp til rådighed for 
Beboerklagenævnet og afholder udgifterne hertil. 
  
Formanden aflønnes med et årligt vederlag på 12.500 kr. samt et vederlag på 500 kr. pr. sag. De to øvrige 
medlemmer oppebærer diæt efter gældende regler. 
  
INDSTILLING 
Teknik- og kulturdirektøren indstiller til Byrådet: 
  
1.   At Byrådet indstiller til direktøren for Statsforvaltningen, at kontorchef Johnnie Mathiesen beskikkes som formand, og 
retsassessor Inge Eriksen beskikkes som suppleant for formanden. 
2.   At Kurt Schultz udpeges som repræsentant og Amanda Lassen som suppleant for udlejerne. 
3.   At Olfert Madsen udpeges som repræsentant og Kristian Holst som suppleant for lejerne.  
4.   At social- og sundhedsdirektøren bemyndiges til at udpege en person, der er sagkyndig med hensyn til sociale 
forhold 
  
BESLUTNING 
  
  
  
Byråd, 25. november 2014: 
Fraværende: Richardt Jespersen 
  
Godkendt. 
